3. ΒΑΣΙΛΙΚΟΝ ΔΙΑΤΑΓΜΑ της 26 Αυγ./1 Σεπτ. 1936 Περί τροποποιήσεως του από 25 Αυγ. 1934 Δ/τος «περί τρόπου διεξαγωγής της υπηρεσίας του Ταμείου Παρακαταθηκών και Δανείων εν ταις επαρχίαις». Έχοντες υπ’ όψιν α)τα άρθρ. 4, 14, 24, 25 και 35 του από 21 Μαρτ. 1926 Ν.Δ/τος «περί οργανισμού του Ταμείου Παρακαταθηκών και Δανείων «κυρωθέντος υπό του Νόμ. 3646», β)το άρθρ. 6 του από 19/20 Νοεμ. 1935 Α. Νόμου «περί προσθήκης διατάξεών τινών εις τον οργανισμόν του Τ.Π.Δ.» και σύμφωνον γνώμην του Συμβουλίου Επικρατείας, προτάσει του Ημετέρου επί των Οικονομικών Υπουργού, απεφασίσαμεν και διατάσσομεν. Άρθρ.1.-(Τροποποιούνται τα άρθρ. 2, 7 και 13 του Β.Δ. 25 Αυγ./5 Σεπτ. 1934). Άρθρ.2.-Εν περιπτώσει μεταβολής εν τοις προσώποις των Διευθυντών των Υποκαταστημάτων ή των Προϊσταμένων των Γραφείων Παρακαταθηκών συνεπεία μεταθέσεως, απολύσεως ή κατ’ άλλον οιονδήποτε τρόπον αποχωρήσεως εκ της υπηρεσίας ενεργείται έλεγχος δια λεπτομερούς καταμετρήσεως της αρτιότητος του υπολοίπου των μετρητών και ολοκλήρου του υπολοίπου των αυτουσίων Παρακαταθηκών συντασσομένων πρωτοκόλλων υπογραφομένων υπό του παραδίδοντος Διευθυντού, ή Προϊσταμένου του παραλαμβάνοντος τοιούτου και του διαχειριστού. Εν περιπτώσει θανάτου ή εξαφανίσεως ή σοβαράς ασθενείας του Διευθυντού Υποκαταστήματος ή Προϊσταμένου Γραφείου Παρακαταθηκών κωλυούσης την παράστασιν και υπογραφήν των ανωτέρω πρωτοκόλλων ελέγχου, ο έλεγχος ενεργείται ενώπιον του παραλαμβάνοντος Διευθυντού ή προϊσταμένου, της διοικητικής αρχής ή του Ειρηνοδίκου, ή όπου δεν υπηρετεί τοιούτος της αστυνομικής αρχής και αντιπροσώπου του ασθενούντος ή των κληρονόμων του αποθανόντος ή εξαφανισθέντος Διευθυντού ή Προϊσταμένου, συνυπογραφόντων τα πρωτόκολλα μετά του διαχειριστού. Εν περιπτώσει μη διορισμού αντιπροσώπου του ασθενούντος ή των κληρονόμων του αποθανόντος ή εξαφανισθέντος ή εν περιπτώσει μη προσελεύσεως αυτού κατά τον έλεγχον, ούτος ενεργείται ενώπιον των λοιπών προσώπων. Σελ. 59 Υπηρεσία στις επαρχίες Τ.Π. και Δ. 39.Β.δ.3 Κατά πάσας τας άνω περιπτώσεις ο Γενικός Διευθυντής του Ταμείου δύναται να ορίζη και υπάλληλον του Ταμείου ίνα παρίσταται κατά τον έλεγχον και προσυπογράφη τα πρωτόκολλα. Άρθρ.3.-Εν περιπτώσει μεταθέσεως ή απολύσεως ή κατ’ άλλον οιονδήποτε τρόπον αποχωρήσεως εκ της υπηρεσίας του Διαχειριστού Υποκαταστήματος ή Γραφείου Παρακαταθηκών η παράδοσις της διαχειρίσεως ενεργείται επί παρουσία του Διευθυντού ή προϊσταμένου επί τη βάσει των εκ των λογιστικών βιβλίων υπολοίπων της χρηματικής διαχειρίσεως και της των αυτουσίων παρακαταθηκών, συντασσομένων πρωτοκόλλων υπογραφομένων υπό του παραδίδοντος διαχειριστού, παραλαμβάνοντος τοιούτου και του Διευθυντού ή Προϊσταμένου. Εν περιπτώσει θανάτου ή εξαφανίσεως ή σοβαράς ασθενείας του διαχειριστού κωλυούσης την παράδοσιν της διαχειρίσεως εις τον διάδοχον, αύτη ενεργείται ενώπιον του Διευθυντού ή προϊσταμένου, της διοικητικής αρχής ή του Ειρηνοδίκου, ή όπου δεν υπηρετεί τοιούτος της αστυνομικής αρχής, και αντιπροσώπου του ασθενούντος ή των κληρονόμων του αποθανόντος ή εξαφανισθέντος διαχειριστού συνυπογραφόντων μετά του διαδόχου διαχειριστού τα πρωτόκολλα. Εν περιπτώσει μη διορισμού αντιπροσώπου του ασθενούντος ή των κληρονόμων του αποθανόντος ή εξαφανισθέντος ή, εν περιπτώσει μη προσελεύσεως αυτού κατά την παράδοσιν, αύτη ενεργείται ενώπιον των λοιπών προσώπων. Εις περιπτώσεις θανάτου, εξαφανίσεων ή βαρείας ασθενείας κωλυούσης την παράδοσιν του διαχειριστού διαρρηγνύονται η θύρα του Ταμείου και των εν αυτώ χρηματοκιβωτίων, αν δεν ευρίσκωνται ή δεν παραδίδωνται αι κλείδες αυτών, ενώπιον των προσώπων, άτινα δέον να παρίστανται κατά την παράδοσιν. Κατά πάσας τας περιπτώσεις του παρόντος άρθρου ο Γεν. Διευθυντής του Ταμείου δύναται να ορίζη και υπάλληλον του Ταμείου ίνα παρίσταται κατά την παράδοσιν και προσυπογράφη τα πρωτόκολλα. Ο διάδοχος του διαχειριστού εν ταις περιπτώσεσι θανάτου, εξαφανίσεως ή βαρείας ασθενείας προκειμένου περί Υποκαταστημάτων ορίζεται παρά του Γενικού Διευθυντού του Ταμείου ανακοινούντος την ενέργειαν του ταύτην προς το Διοικητικόν Συμβούλιον του Ταμείου προς έγκρισιν. Προκειμένου περί Γραφείων Παρακαταθηκών διάδοχος είναι ο διαδεχόμενος τον διαχειριστήν εν τη δημοσία διαχειρίσει. Εις περίπτωσιν προσωρινής απουσίας του διαχειριστού έχουσιν εφαρμογήν τα άρθρ. 4 και 9 του από 25 Αυγ. 1934 Δ/τοις «περί του τρόπου διεξαγωγής της υπηρεσίας του Ταμείου Παρακαταθηκών εν ταις επαρχίαις». Σελ. 60 Πάσαι αι διατάξεις του παρόντος άρθρου εφαρμόζονται αναλόγως και επί παραδόσεως διαχειρίσεως των ειδικών Ταμιών της Κεντρικής Διευθύνσεως του Ταμείου Παρακαταθηκών και Δανείων συμμετέχοντος κατά την παράδοσιν του Τμηματάρχου του Προληπτικού Ελέγχου ή ετέρου υπαλλήλου οριζομένου υπό του Γενικού Διευθυντού του Ταμείου. Άρθρ.4.-Οι βοηθοί διαχειριστών των Υποκαταστημάτων έχουσι πάντα τα ειδικά καθήκοντα και ευθύνας των εισπρακτόρων του Κεντρικού Καταστήματος, λογοδοτούντες κατά τον αυτόν τρόπον επί της διαχειρίσεώς των.  Εις τον αυτόν Υπουργόν ανατίθεμεν την δημοσίευσιν και εκτέλεσιν του παρόντος. 39.Β.δ.3 Υπηρεσία στις επαρχίες Τ.Π. και Δ. Γενικές διατάξεις Ταμείου Νομικών 39.Γ.α.1-2 